Уважаеми родители,

Освен задължителните изпити от националното външно оценяване по български език и литература и математика в края на X клас, Вашите деца могат да се явят ПО ЖЕЛАНИЕ на изпит по чужд език и по информационни технологии за измерване на дигиталните компетентности в края на X клас. Явяването НЕ Е ЗАДЪЛЖИТЕЛНО!

Ако Вашият син/ дъщеря желае да се яви на някой от незадължителните изпити, трябва съвместно с Вас да попълни и подпише на хартиен носител заявление по образец за полагане на изпит от националното външно оценяване по чужд език в края на X клас и/ или за полагане на изпит от националното външно оценяване по информационни технологии за измерване на дигиталните компетентности в края на X клас и да го входира в стаята на техническия секретар в ПГХТТ в срок до 14.00 часа на 18.02.2022 г.

Бъдете здрави!